פני רוזנפלד

פאני "בובי" רוזנפלד (באנגלית: Fanny "Bobbie" Rosenfeld; 28 בדצמבר 1904 – 14 בנובמבר 1969). הייתה אתלטית יהודייה-קנדית, אלופה אולימפית בעלת שתי מדליות אולימפיות ושיאנית עולם. נחשבה לספורטאית אישה הגדולה ביותר בקנדה בחמישים שנים הראשונות של המאה ה-20. הייתה כוכבת כדורסל, הוקי קרח, סופטבול וטניס.

קורות חיים 
רוזנפלד נולדה בדניפרופטרובסק שבאוקראינה לשרה ומקס. משפחתה היגרה לקנדה כשהייתה תינוקת והתיישבה בבארי (Barrie), שבאונטריו. בשנת 1922 עזבה משפחתה לטורונטו. בשנת 1924 זכתה באליפות טורונטו בטניס על משטח דשא.

באליפות קנדה באתלטיקה לנשים שנערכה בשנת 1925 זכתה רוזנפלד ביום אחד בתואר האליפות במספר ענפים: בזריקת דיסקוס, הדיפת כדור ברזל, ריצת 220 יארד, ריצת משוכות, ובקפיצה לרוחק ומקום שני בהטלת כידון ובריצת 100 יארד. אותה שנה בתחרות אתלטיקה היא השוותה את שיא העולם בריצת 100 יארד (11.0 שניות).

אלופה אולימפית ושיאנית עולם
באולימפיאדת אמסטרדם (1928) נערכו לראשונה תחרויות אתלטיקה לנשים. רוזנפלד זכתה בשתי מדליות, זהב וכסף. היא זכתה במדליית כסף בריצת 100 מטר בתוצאה של 12.3 שניות, אחרי בטי רובינסון מארצות הברית שקבעה שיא עולם חדש של 12.2 שניות ולפני בת ארצה אתל סמית' (12.3 שניות). לאחר מכן היא הובילה את נבחרתה לזכייה במדליית זהב בריצת שליחות 4x100 מטר בשיא עולם חדש של 48.4 שניות, לפני ארצות הברית (48.8 שניות) וגרמניה (49.0 שניות), כבר בשלב המוקדמות קבעה הרביעייה הקנדית שיא עולם חדש של 49.3 שניות. נוסף לכך, סיימה במקום חמישי בריצת 800 מטר בתוצאה של 2:22.4 דקות.

רוזנפלד סבלה מדלקת מפרקים שאילצה אותה לפרוש מספורט תחרותי כבר בשנת 1933. שנה לאחר מכן, היא אימנה את נבחרת הנשים של קנדה באתלטיקה למשחקי האימפריה הבריטית שנערכו בלונדון.

בשנת 1969 נפטרה רוזנפלד בטורונטו.

תארים והישגים 
 בשנת 1955 נכללה רוזנפלד בהיכל התהילה של הספורט הקנדי. 
 בשנת 1982 נכללה רוזנפלד בהיכל התהילה של הספורט היהודי.

קישורים חיצוניים 

 אתר "היכל התהילה של הספורט היהודי" .

הערות שוליים

ספורטאים יהודים קנדים
אתלטיות קנדיות
אצניות קנדיות
אתלטיות יהודיות
אצניות יהודיות
ילידות 1904
שיאניות עולם באתלטיקה
אלופים אולימפיים יהודים
אתלטיות באולימפיאדת אמסטרדם (1928)
משתתפים יהודים באולימפיאדת אמסטרדם (1928)
חברי היכל התהילה של הספורטאים היהודים: קנדים
שחקניות סופטבול
אתלטיות אולימפיות קנדיות
אלופות אולימפיות מקנדה
שיאני עולם קנדים: אתלטיקה
שיאניות עולם קנדיות
שיאני עולם יהודים
מהגרים מרוסיה לקנדה
זוכות מדליית כסף אולימפית מקנדה
אלופות אולימפיות: ריצת 4x100
רצות 800 מטר
נפטרות ב-1969